#### Priloga 4: Najvišje vrednosti nekaterih upravičenih stroškov

#### Za vse stroške, omejene s to prilogo velja, da v kolikor je strošek višji od najvišje vrednosti, razliko krije upravičenec.

#### Stroški potovanj *(dnevnice, prenočevanja, prevozi)*

Dnevnice in kilometrina se obračunajo skladno z nacionalno zakonodajo.

Vse cene so določene v EUR brez DDV.

|  |  |  |
| --- | --- | --- |
| **OPIS** | **ENOTA** | **OMEJITEV**  (maksimalna vrednost/enoto) |
| strošek prenočevanja v hotelih v Sloveniji | nočitev | do 100,00 EUR |
| strošek prenočevanja v hotelih izven Slovenije | nočitev | do 150,00 EUR |

Navedene omejitve stroškov potovanj veljajo tako za stroške službenih potovanj za zaposlene kot za prevozne stroške in stroške prenočevanja iz naslova podjemne ali avtorske pogodbe, ki so uvrščeni v druge stroške storitev zunanjih izvajalcev. Mejne vrednosti stroškov potovanj so izjemoma višje, če je tako določeno z metodologijo ministrstva skladno s točko 5 (b) ali (c) člena 67 Uredbe (EU) št. 1303/2013.

#### Stroški storitev zunanjih izvajalcev

***2.1 Delo po pogodbi o opravljanju storitev***

V okviru posamezne operacije lahko ta vrsta stroška, skupaj z DDV, predstavlja največ tolikšen delež skupnih upravičenih stroškov operacije, kot je določen v načinu izbora operacije, pri čemer ne sme presegati 20 % skupnih upravičenih stroškov operacije, razen če je višji delež od 20 % izrecno določen z javnim razpisom, pod pogojem, da ni mogoče na drugačen način doseči ciljev in rezultatov operacije, ki je izbrana v okviru javnega razpisa.

Ne glede na prejšnji odstavek veljajo omejitve stroškov opredeljene v preostalih točkah te priloge tudi za stroške, nastale po pogodbi o opravljanju storitev, če gre za vsebino storitev, primerljivo opredelitvam v tej prilogi.

***2.2 Delo po avtorski pogodbi***

Vrednotenje po avtorskih polah

Navedene so bruto (prvi bruto) vrednosti avtorske pole in vključujejo celoten strošek dela avtorja – 16 strani, 30.000 znakov s presledki, približno 30 vrstic, 65 znakov v vrstici. V primeru izplačila preko avtorske agencije, dajatve niso del vrednosti na enoto. Avtor zagotovi končni izdelek, ki je tehnično, jezikovno in strokovno ustrezen.

| **OPIS** | **ENOTA** | **OMEJITEV** (maksimalna vrednost/enoto) |
| --- | --- | --- |
| avtorsko delo  (seminarsko gradivo, priročnik, analiza, poročila ipd.) | avtorska pola | do 350,00 EUR |
| zahtevnejše avtorsko delo  (priprava izobraževalnih programov, učbenik, delovni zvezek, e-gradivo\*, evalvacijska študija ipd.)  \*e-gradivo: avtorska pola zajema vsebino gradiva in scenarij za pripravo e-gradiva; kot dokazilo je potrebno priložiti vsebino gradiva in scenarij. | avtorska pola | do 500,00 EUR |
| zelo zahtevno avtorsko delo  (uveljavljajo le avtorji, ki so habilitirani najmanj kot višji predavatelji z doktoratom ali znanstveni sodelavec z doktoratom) | avtorska pola | do 590,00 EUR |
| jezikovni pregled (lektoriranje) gradiva  (izključno za objave v revijah, zbornikih, učbenikih ipd.)   1. za kategorijo avtorskega dela iz prve vrstice te tabele 2. za kategorijo zahtevnejšega avtorskega dela iz druge vrstice te tabele 3. za kategorijo zelo zahtevnega avtorskega dela iz tretje vrstice te tabele | avtorska pola | 1. do 50,00 EUR 2. do 75,00 EUR 3. do 85,00 EUR |
| strokovna recenzija gradiva  (izključno za objave v revijah, zbornikih, učbenikih ipd.)   1. za kategorijo avtorskega dela iz prve vrstice te tabele 2. za kategorijo zahtevnejšega avtorskega dela iz druge vrstice te tabele 3. za kategorijo zelo zahtevnega avtorskega dela iz tretje vrstice te tabele | avtorska pola | 1. do 70,00 EUR 2. do 100,00 EUR 3. do 118,00 EUR |

Če gradiva ali drugega avtorskega dela ni mogoče ovrednotiti po avtorskih polah, se upoštevajo primerljive cene na trgu ali se predloži ustrezna metodologija izračuna stroška avtorja.

Vrednotenje po urah – predavatelji

Navedene so bruto (prvi bruto) vrednosti pedagoške ure, ki že vključujejo čas priprave.

|  |  |  |
| --- | --- | --- |
| **OPIS** | **ENOTA** | **OMEJITEV** (maksimalna vrednost/enoto) |
| predavanje | pedagoška ura | do 50,00 EUR |
| predavanje - predavatelji, ki se usposabljajo v okviru operacije (multiplikatorji ipd.) | pedagoška ura | do 27,00 EUR |
| predavanje - priznani strokovnjak z mednarodnimi referencami, npr. predavanje na mednarodnih konferencah v tujini, predavanje tujih univerzah z vsebinskega področja operacije, predavanja na strokovnih srečanjih tujih ali mednarodnih združenj na področju športa v tujini | pedagoška ura | do 100,00 EUR |
| predavanje - priznani strokovnjak iz tujine z vsebinskega področja operacije; prevedena gradiva v več svetovnih jezikih, profesor na več tujih univerzah | pedagoška ura | do 170,00 EUR |

Vrednotenje po urah ali avtorskih polah – prevajanje

Navedene so bruto (prvi bruto) vrednosti ure – 60 minut oz. avtorske pole.

|  |  |  |
| --- | --- | --- |
| **OPIS** | **ENOTA** | **OMEJITEV** (maksimalna vrednost/enoto) |
| prevajanje   1. za kategorijo avtorskega dela iz prve vrstice prve tabele te točke 2. za kategorijo zahtevnejšega avtorskega dela iz druge vrstice prve tabele te točke 3. za kategorijo zelo zahtevnega avtorskega dela iz tretje vrstice prve tabele te točke | avtorska pola | 1. do 270,00 EUR 2. do 385,00 EUR 3. do 450,00 EUR |
| simultano prevajanje | ura | do 100,00 EUR |

***2.3 Delo po podjemni pogodbi***

Vrednotenje dela po podjemni pogodbi

Navedene so bruto (prvi bruto) vrednosti ure - 60 minut.

|  |  |  |
| --- | --- | --- |
| **OPIS** | **ENOTA** | **OMEJITEV** (maksimalna vrednost/enoto) |
| raziskovalno delo | ura | do 50,00 EUR |
| strokovno delo pri operaciji, e-gradivo: programiranje | ura | do 25,00 EUR |
| tehnično-administrativno-finančno delo | ura | do 14,00 EUR |

V primeru, da ista oseba opravlja npr. strokovno in tehnično-administrativno-finančno delo, je treba vsako izmed teh del posebej opredeliti in ovrednotiti.

***2.4 Delo preko študentskega servisa***

Vrednotenje dela študentov

Navedene so cene na uro – 60 minut; davek in prispevki niso vključeni v omejeno vrednost ure.

|  |  |  |
| --- | --- | --- |
| **OPIS** | **ENOTA** | **OMEJITEV** (maksimalna vrednost/enoto) |
| študentsko delo | ura | do 5,60 EUR |
| študentsko delo – raziskovalci (testatorji) | ura | do 8,00 EUR |

#### Stroški brezalkoholnih pijač in prigrizkov na seminarjih oz. usposabljanjih, delovnih srečanjih ter pomembnejših dogodkih

#### Vse cene so določene v EUR brez DDV.

|  |  |  |
| --- | --- | --- |
| **OPIS** | **ENOTA** | **OMEJITEV**  (maksimalna vrednost/enoto) |
| seminar   1. trajanje do 4 ure 2. trajanje do 8 ur | udeleženec | 1. do 2,00 EUR 2. do 4,00 EUR |
| delovno srečanje v trajanju vsaj 2 uri | udeleženec | do 1,30 EUR |
| pomembnejši dogodek (konferenca, kongres, strokovni posvet ipd.) z najmanj 30 udeleženci, ki traja vsaj 8 ur, po predhodni odobritvi skrbnika | udeleženec | do 7,60 EUR |

Stroški na sestankih so neupravičeni.

Navedene omejitve veljajo za stroške brezalkoholnih pijač in prigrizkov na seminarjih oz. usposabljanjih ter delovnih srečanjih tako v okviru stroška informiranja in komuniciranja kot v okviru stroška storitev zunanjih izvajalcev.